આ વિડીયોમાં જે બાઈક મામલે વિવાદ થયો હતો તે બાઈક પાસે ઉભા રહીને કીરીટ રાઠોડ દલિત યુવાનોને બાઈક પર મૂછોવાળું સ્ટીકર લગાવવા માટે અનુરોધ કરી રહ્યાં છે.અને જેને જે થાય તે કરી લો તેવી ઉશ્કેરણીજનક ભાષા બોલીને દલિતો મૂછોવાળું સ્ટીકર લગાવશે તેમ કહી રહ્યાં છે.આ વિડીયોનાં કારણે ભૂલાઈ ગયેલાં આકબા ગામનાં મામલાને તૂલ આપવામાં આવી રહ્યાની ચર્ચાએ જોર પકડ્યું છે.તેથી આવા વિડીયો વાયરલ કરનાર સામે કડક રીતે કાયદાકીય કાર્યવાહી કરવામાં આવે તેવી માંગ જાગૃત નાગરીકો કરી રહ્યાં છે.